放假,但係男朋友仲要返工,特登入到屯門陪佢食飯~係市中心附近想食米線,就諗起呢間之前食過覺得好好食既米線!!入面好多人,預左要搭枱,叫左個小鍋米線,要小辣,加腩肉,大腸同魚腐~我既至愛~~男朋友就叫左紫菜腩肉同墨丸~呢度最好味就係d湯!!d湯本身就有d甜味,加埋少少辣~正呀!!仲有腩肉既辣味~我鍾意食辣就覺得未夠喉~男朋友食唔到辣就嗌曬救命!!每人叫3個餸都係七十幾~好抵食!!下次再入屯門都要食返呢間!!